شەفەق نیوز/ وەڕێەوبەرایەتی وەرگری شارستانی، ئمڕوو دووشەممە، کپەوکردن ئاگریگ راگەیان ک رەسیە شوینەیلیگ کشتوکاڵی لەپارێزگای موسەنا.
راگەیانن وەڕێەوبەرایەتیەگە لە بەیاننامیگ رەسیە ئاژانس شەفەق نیوز وت: تیمەیل وەرگری شارستانی رویداو ئاگر گەورەیگ لەناو بووسان وباخەیل دارخورما لە قەزای رومێسە لە پارێزگای موسەنا کپەو کردن.
وتیش: توانای تیمەیل وەرگری شارستانی خریا ئامادەباشی و دەور شوین رویداوەگە گریا، و نەیشتن ئاگرەگە فراوانەو بوود، وئاگرەگە وەبی تووماکردن زەخمداری کپەو کردن، هەرچەن بڵویزەی ئاگرەگە سەخت بوی چوینکە واگە تەکانی دیاد.
